24.2.2022
Euroopa Liidu Teataja
ET
L 45/1457 KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 21
(jätkub)
PP 07 21 02
(jätkub) Uuringud näitavad, et Twitter, YouTube, Facebook ja muu mõjukas sotsiaalmeedia on rahvusvahelise desinformatsioo­ nivõrgustiku olulised võimendajad (Smith ja Graham 2019).
Need võimendavad hirmu ja kaost, levitavad valeuudiseid ja tõlgendavad andmeid valesti, samas on need aga tugevamad kui kunagi varem (Fernández-Luque ja Bau 2015).
Sotsiaalmeedia ei paku siiski mitte ainult uusi vahendeid desinformatsiooni levitamiseks, vaid on ka oluline relv selle vastu võitlemiseks.
Viimase aja uuringud näitavad narratiivide olulist rolli faktide ja teabe koondamisel paketti, mida on lihtne ühiskonnas edastada, ning seda, et narratiivide uurimine aitab paremini mõista, kuidas ideed sotsiaalmeedias levivad ja miks mõned ideed teiste üle võimust võtavad.
Selle metoodika kasutamine teabevoo mõistmiseks COVID-19 pandeemia ajal võib olla väga oluline, et leida teistsugune viis ühiskonna teavitamiseks ning desinformatsiooni ja valeinfo ohjeldamiseks.
Katseprojektiga luuakse Euroopa narratiivide vaatluskeskus, et jälgida ja analüüsida uute narratiivide loomist ja levitamist Euroopa avalikus arutelus, dešifreerida edukaid narratiive suunavaid emotsionaalseid väärtusi, kaardistada allikaid ja peamisi osalejaid, kes tegelevad nende narratiivide levitamisega, ning töötada välja soovitused tõhusaks teabeedastamiseks ja poliitika kujundamiseks.
Tuginedes tööle, mida tehti komisjoni rahastatud uuringu (mis käsitleb sotsiaalmeedia kujundamise mehhanisme ja nende mõju ühiskonnale) koostamiseks, s.t projektile, mille töötasid välja Re-Imagine Europa ja Varssavi Ülikooli süsteemsete riskide uuringute keskus, teeb vaatluskeskus kindlaks domineerivad narratiivid, ühendades loomuliku keele töötlemise ja kvalitatiivse narratoloogia traditsioonilisemad meetodid.
Täiustatud algoritmide kasutamise ja kvalitatiivselt kõige esinduslikumate näidete analüüsimisega tehakse kindlaks domineerivad narratiivmustrid ja leitakse vastused järgmistele küsimustele.
Kuidas mõjutab praegune kriis domineerivaid mudeleid, metafoore ja narratiive, mis kujundavad meie arusaama identiteedist ja kogukonnast?
Kas Euroopa väärtused on ohus meie teaberuumis, mis järjest polariseerub ja kus teavet käsitatakse üha sagedamini relvana?
Kuidas manipuleerivad välised osalejad Euroopa avaliku aruteluga, et külvata erimeelsusi ja lõhestada ühiskonda?
Millised on väärtused ja narratiivid, mis meid ühendavad ja lahutavad?
Kuidas kujundavad meie erinevad väärtussüsteemid ja kogemused Euroopa identiteedi arengut?
Ludwig Wittgenstein on öelnud, et maailma, mida me näeme, piiritlevad ja määratlevad meie valitud sõnad.
Lühidalt öeldes on maailm selline, kuidas meie sellest aru saame.
Vaatluskeskus koordineeriks oma tegevust olemasolevate Euroopa projektide ja taristutega, sealhulgas Euroopa digitaalse meedia vaatluskeskusega (EDMO) ja programmiga SoBigData++, et ei toimuks topelttööd ning et uurimis- ja teadustööd toetataks ressurssidega ning kasutataks olemasolevat taristut ja tehnilist tuge.
Projektiga toetatakse meetmeid riiklikul ja rahvusvahelisel tasandil, keskendudes COVID-19ga seotud desinformatsioonikampaaniate avastamisele ja analüüsimisele.
Katseprojekti tulemused tehakse kättesaadavaks teistele Euroopa ja riiklikele projektidele ning tagatakse ka tõhusat kommunikatsiooni käsitlevate parimate tavade ja soovituste jagamine.
PP 07 21 04
Katseprojekt — Uuring üksilduse kohta, keskendudes vaimsele tervisele Arvandmed (Liigendatud assigneeringud) Assigneeringud 2022 Kulukohustus
p.m.
Assigneeringud 2021
Makse
350 000
Kulukohustus
1 000 000
Täitumine 2020
Makse
250 000
Kulukohustus
Makse